PAGE  

[image: image1.jpg]


Sülysáp Város Önkormányzata

J e g y z ő j é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 9114-…/2014
Előterjesztést készítette: Tóth Krisztina jegyző

Előterjesztés elkészítésének időpontja: 2014. december 10.
Előterjesztést véleményezi: PVB, HSZB
Döntés módja: nyílt szavazás, egyszerű szótöbbség

Mellékletek: Belső ellenőrzési terv
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

9. napirendhez

Tárgy: 2015. évi belső ellenőrzési terv jóváhagyása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (4)-(6) bekezdése szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A helyi önkormányzat és költségvetési szervei belső ellenőrzésére vonatkozó részletes szabályokat külön jogszabály tartalmazza.

Az éves ellenőrzési tervet a képviselő-testületnek az előző év december 31. napjáig kell jóváhagynia.
Önkormányzatunk a belső ellenőrzési feladatokat a Sülysáp Környéki Szociális Társuláson keresztül látja el, amiért önkormányzatunknak ellenőrzési egységenként 50.000 Ft+áfa, azaz összesen bruttó 190.500 Ft összegű díjat kell fizetnie a 2015. évre. 
Kérem az előterjesztés megtárgyalását, és az éves ellenőrzési terv jóváhagyását.
…/2014. (XII. 18.) ÖKT határozati javaslat
Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján
1./ az önkormányzat 2015. évi belső ellenőrzési tervét 3 célellenőrzéssel jóváhagyja,
2./ felkéri a jegyzőt, hogy a belső ellenőrzés 190.500 Ft összegű díjának az önkormányzat 2015. évi költségvetésébe történő betervezéséről gondoskodjon.

Határidő: 1./ azonnal, 2./ 2014.02.15.
Felelős: jegyző
Sülysáp, 2014. december 10.

Tóth Krisztina s.k.


jegyző

